เรื่องร้องเรียน: ไฟสัญญาณจราจรคนข้ามถนนอัจฉริยะเสียเป็นระยะเวลามากกว่าสองอาทิตย์ ได้โทรศัพท์เข้าไปที่ 1555 และติดตามเรื่องสามครั้ง ได้รับคำตอบว่าได้ส่งหนังสือไปที่กรมทางหลวงแล้วในการแก้ไข และแนะนำให้โทรไปที่กรมทางหลวงและตามเรื่องเอง 1586 ดิฉันจึงได้โทรไปที่กรมทางหลวงจนถึงปัจจุบันนี้ก็ยังไม่มีการแก้ไขไฟจราจรคนข้ามถนน  ปัญหา  1. การดำเนินการติดตามเรื่องร้องทุกข์มิควรจบที่การทำหนังสือแต่ควรติดตามผลการดำเนินการด้วยเพื่อให้เกิดการแก้ไขปัญหาที่เป็นรูปธรรม  2. ในบริเวณดังกล่าวมีผู้ใช้ไฟสัญญาณจราจรนั้นในการข้ามถนนบ่อยครั้งทั้งเด็กผู้ใหญ่และคนแก่ซึ่งมีโอกาสเกิดอุบัติเหตุสูงมากและรถไม่ค่อยจอดให้คนข้าม ดังนั้นการละเว้นการปฎิบัติหน้าที่เช่นนี้หรือการปฎิบัติหน้าที่อย่างล่าช้ามีโอกาสทำให้เกิดปัญหามีคนประสบอุบัติเหตุถึงแก่ชีวิตเป็นได้ ดังนั้นหน่วยงานภาครัฐที่เกี่ยวข้องควรติดตามเร่งรัดดำเนินการ  สรุป รบกวนช่วยแก้ไขปัญหาทำให้ไฟข้ามถนนกลับมาใช้ได้โดยด่วนด้วยค่ะ
การดำเนินการของเจ้าหน้าที่: แขวงทางหลวงธนบุรี ขอเรียนว่าขณะนี้แขวงฯ ได้ดำเนินการแก้ไขซ่อมแซมเสร็จเรียบร้อยแล้ว ตามภาพถ่ายแนบ
ความเห็นของผู้แจ้ง: ขอบคุณเจ้าหน้าที่ทุกท่านจากใจที่ช่วยแก้ไขปัญหาให้ สามารถช่วยให้พวกเรารู้สึกปลอดภัยบนท้องถนนเพิ่มขึ้น  ขอให้กำลังใจทุกท่านต่อไปค่ะ
พื้นที่: แขวงบางบอนใต้ เขตบางบอน กรุงเทพมหานคร